Mercedes-Benz C-klass (W202)

Mercedes-Benz W202 on esimene C-klassi kompaktne luksusauto (D-segment), mida tootis Mercedes-Benz aastatel 1993–2000. See vahetas välja aastatel 1982–1993 toodetud 190E (W201). Seoses Mercedese äsja vastuvõetud uue nomenklatuuriga hakati seda kutsuma C-klassiks, nüüd seisis mudelitähise täht mootori suurusele vihjava numbri ees. Kuni A-klassi (W168) välja tulekuni septembris 1997 oli see Mercedese väikseim auto.
Arendus.
Auto arendus algas oktoobris 1986, disainitöö toimus Bruno Sacco käe all 1987. aastal. 1989. aastaks oli valminud kaks disaini, millest valiti Oliver Boulay oma, mis sai patendi 19. detsembril 1990.
Esimene seeria (1993–1997).
W202 esitleti mais 1993. Võrreldes W201-ga olid mootorid enamasti täiesti uued ja nüüd olid kõik nelja klapiga silindri kohta (erandiks C200 Diesel).
Bensiinimudelid (M111, M104).
Esimestest mudelitest olid neljasilindriliste 16 klapiga M111 bensiinimootoritega saadaval:
1994. aastal lisandus mudelivalikusse ka C200 (202.020) samuti M111 mootoriga (111.941, 1998 cm³, 100 kW / 136 hj), hinnaga 46 460 DEM.
Kõik mootorid olid saadaval kas viiekäigulise manuaal- või neljakäigulise automaatkäigukastiga (722.4). USA turul olid saadaval C220 (29 900 dollarit) ja C280 (34 900 dollarit).
Diiselmudelid (OM601, OM604, OM605).
Diiselmootoritest olid saadaval:
Oma odavuse ja vastupidavuse tõttu olid diiselmootoritega W202-d populaarsed taksodena.
Varustuspaketid.
W202 oli saadaval nelja varustuspaketiga (trimmiga):
Esimesed AMG mudelid.
Septembris 1993 esitleti Frankfurdi autonäitusel AMG-mudelit C36 AMG. Kuigi AMG oli nüüd Mercedes-Benzi omanduses, polnud see veel "päris" originaalne auto, vaid C280, mis oli AMG poolt ümber ehitatud. See kasutas kuuesilindrist M104 mootorit (104.9936, 3606 cm³, 206 kW / 280 hj) ja oli saadaval ainult neljakäigulise automaatkäigukastiga, hinnaks 95 450 DEM.
Uuendused (1995–2001).
Esimesed uuendused (1995–1996).
Septembris 1995 uuendati veidi mootoreid: C200 Diesel tootmine lõpetati.
Aasta lõpus lisandus viiesilindrise diisliga vahejahutiga turbolaadimine (605.960), mudeliks oli nüüd C250 Turbodiesel (202.128), mille võimsus kasvas 110 kW (150 hj)-le, hinnaks 52 785 DEM.
Lisaks lisandusid valikusse kompressoriga neljasilindrilised M111 bensiinimootorid:
Universaal ja käigukastid (1996).
Augustis 1996 lisandus mudelivalikusse universaal S202, mis oli saadaval mudelitena C180, C200, C230, C220 Diesel ja C250 Turbodiesel. Universaalkere tähendas sedaaniga võrreldes 3220 DEM hinnalisa.
Facelift ja V6 mootorid (1997–1998).
Juunis 1997 läbis W202 facelifti. Mootorivalikusse lisandusid uued M112 18 klapiga V6-mootorid:
1998. aastal uuendati neljasilindrilisi diiselmootoreid OM611 mootoriga (2148 cm³ R4) kahes võimsusastmes:
AMG mudelid (1998).
1998. aasta alguses tuli senise C36 AMG asemele uus M113 V8-mootoriga C43 AMG (202.033). See ei olnud enam AMG poolt eraldi tuunitud, vaid täiesti algusest Mercedes-Benzi tehases toodetud mudel, mis kasutas 4266 cm³ V8-mootorit (113.944) võimsusega 225 kW (306 hj), hinnaks 114 425 DEM.
Aasta lõpus oli saadaval ka C55 AMG, mis sisuliselt ei olnud omaette mudel, vaid C43le 57 420 DEM eest lisavarustusena saadav mootorivahetus, kui kapoti alla pandi 5439 cm³ mootor (113.983, 255 kW / 347 hj).
Tootmise lõpp.
Märtsis 2000 esitleti C-klassi uut põlvkonda W203. Viimased W202 sedaanid toodeti mais. S202 universaale toodeti vanade mootoritega juunini; kuna W203 universaali tulek viibis, toodeti mõned eksemplarid veel W203-l kasutatavate mootoritega aasta lõpuni.
Lõpphindadeks 2000. aasta alguses olid: C180 48 720, C200 52 084, C230K 57 536, C240 60 668, C280 65 192, C200 CDI 49 996, C220 CDI 53 592 ja C250 Turbodiesel 56 956 DEM. Universaalkere tähendas hinnalisa 3248 DEM.
Kokku toodeti 7 aasta jooksul 1 869 961 autot, millest 1 626 090 sedaani ja 243 871 universaali.